**Anexa nr.2 la ordinul IFPS nr. 533 din 26.06.2015**

Приложение № 2 к приказу ГГНИ № 533 от 26.06.2015 .

**INSTRUCŢIUNE**

**cu privire la modul de completare şi prezentare a**

**Informației cu privire la volumul de apă livrată**

1. Informația cu privire la volumul de apă livrată (în continuare - Informație) se prezintă de către agenții economici prin intermediul cărora se efectuează livrarea apei în scopurile specificate la art. 306 lit. b), c), d) și e) al Codului Fiscal (în continuare – agent economic).
2. În Informație agentul economic, în mod obligatoriu, trebuie să indice:
3. denumirea agentului economic;
4. codul fiscal al agentului economic;
5. perioada fiscală, se indică trimestrul de gestiune pentru care se prezintă Informația;
6. denumirea subiectului impunerii conform art. 302 al Codului fiscal, care extrage și livrează apă agentului economic (în continuare – subiectul impunerii);
7. codul fiscal al subiectului impunerii;
8. data primirii Informației de către subiectul impunerii;
9. semnăturile persoanelor responsabile: conducătorul şi contabilul-şef al agentului economic; conducătorul şi contabilul-şef al subiectului impunerii, autentificate prin ştampilă.
10. Informația se prezintă agentului economic trimestrial, pînă la data de 5 a lunii următoare trimestrului de gestiune.
11. În coloana 3 a Informației cu privire la volumul de apă livrată în scopurile specificate la art. 306 lit. b), c), d) și e) al Codului Fiscal, se indică:
12. rînd. 1 - volumul total de apă, primită de agenții economici de la subiecții impunerii *(se indică în m3);*
13. rînd. 2 – volumul total de apă pentru care se aplică înlesniri fiscale conform art. 306 lit. b), c), d), și e) al CF. Se determină ca suma rîndurilor 2.1-2.4 *(se indică în m3),* inclusiv:

a) rînd. 2.1– volumul de apă livrată populației, autorităților publice și instituțiilor finanțate de la bugetele de toate nivelurile (*se indică în m3*);

b) rînd. 2.2– volumul de apă livrată pentru stingerea incendiilor (*se indică în m3*);

c) rînd. 2.3 – volumul de apă livrată societăților orbilor, surzilor, invalizilor și instituțiilor medico-sanitare publice (*se indică în m3*);

d) rînd. 2.4 – volumul de apă livrată întreprinderilor din cadrul sistemului penitenciar (*se indică în m3*);

1. rînd. 3 – volumul de apă pentru care apare obligația calculării și achitării taxei pentru apă. Se determină ca diferența dintre r.1 și r.2 (*se indică în m3*).